tomron87/hebrew-wikipedia-sentences-corpus huggingface dataset:
נראה כי ההשערה של דאנבר נתמכת בכך שמבנה השפה מראה התאמה לסיפור סיפורים.
מבקרי התיאוריה של דאנבר מצביעים על כך שיעילותו של "טיפוח ווקאלי" – העובדה שהמילים כל כך זולות, כל כך קלות להפקה – פוגעת ביכולתו לאותת על מחויבות כנה מהסוג שמועבר בטיפוח ידני, שגוזל זמן ודורש משאבים רבים יותר.
ביקורת נוספת היא שהתיאוריה לא עושה דבר כדי להסביר את המעבר המכריע מטיפוח קולי – הפקת צלילים נעימים אך חסרי משמעות – למורכבויות הקוגניטיביות של הדיבור התחבירי.
ת'יסן נולדה וגדלה בלונג ביץ' שבמדינת קליפורניה שבארצות הברית, לרובין (לבית ארנסט) עקרת בית ולפרנק ת'יסן מעצב וארכיטקט.
היא הצהירה שאחיה טוד, היה אחד ממקורות ההשראה הגדולים שלה, ואת אימה וסבתה כמודל לחיקוי שלה.
בשנת 1992 סיימה ת'יסן בהצטיינות את לימודיה בבית הספר התיכון בשכונת סטודיו סיטי, לוס אנג'לס, קליפורניה.
ת'יסן השתתפה בתחרויות יופי בילדותה והוכתרה כמיס ג'וניור אמריקה בשנת 1987. בשנה שלאחר מכן הופיעה על שער מגזין Teen, לאחר שזכתה ב"חיפוש הדוגמניות הגדול "של המגזין.
בשנת 1989 היא זכתה בתואר "דוגמנית השנה" של מגזין Cover Girl, וקיבלה את תפקיד המשחק הראשון שלה בתור קלי קפובסקי בקומדיית המצבים של רשת NBC "הצלצול הגואל" בה כיכבה עד סיומה בשנת 1993. בשנים 1992 ו-1993, ת'יסן התארחה בסדרות כמו "נשואים פלוס" ו"אבא חורג, אמא חורגת".
בשנת 1992 שיחקה בסרט הטלוויזיה - "הצלצול הגואל: הוואי".
לאחר מכן המשיכה לככב בספין אוף "הצלצול הגואל: שנות הקולג'" בעונתו היחידה ששודרה בין השנים 1993–1994 ובסרט הטלוויזיה "הצלצול הגואל: חתונה בלאס וגאס" שהיה לסרט הסיום של סדרת המקור של הצלצול הגואל.
בשנת 1994 ת'יסן קיבלה את התפקיד של ואלרי מלון בסדרה של אהרון ספלינג ורשת פוקס, "בוורלי הילס 90210", כדי למלא את החלל לאחר עזיבתה של שאנן דוהרטי.
היא הייתה השחקנית הראשונה שהצטרפה ישירות לצוות השחקנים הראשי של התוכנית עד שנת 1998, אז עזבה בפרקים המוקדמים של העונה התשיעית של התוכנית.
בשנת 2000 היא גם הורידה את שמה האמצעי שאותו היא כללה באופן מקצועי במשך שנים רבות וכעת היא מוכרת כטיפאני ת'יסן.
בשנת 2002 ועד שנת 2003 כיכבה בתפקיד וילהלמינה 'בילי' צ'יימברס בסדרה "מסלול מהיר", עליה קיבלה מועמדות לפרסי בחירת הנוער.
משנת 2009 עד שנת 2014 ת'יסן גילמה את אליזבת בורק בסדרת הפשע האמריקאית "צווארון לבן".
ב-7 ביוני 2017 לוהקה ת'יסן לתפקיד לורי מנדוזה בסיטקום של נטפליקס "אלכסה וקייטי" שעלתה לשידור בחודש מרץ 2018.
במרץ 2020 נודע כי ת'יסן תצטרף לצוות השחקנים של סדרת ההמשך של "הצלצול הגואל", שם תחזור על תפקידה כקלי קפובסקי.
היא תשתתף בתפקיד אורח בשלושה פרקים.
התוכנית עלתה ברשת Peacock בשנת 2020.
בתחילת שנת 1992 החלה ת'יסן לצאת עם בריאן אוסטין גרין לאחר שדייוויד פאוסטינו הכיר ביניהם; הם עברו להתגורר יחד ביולי 1994 ונפרדו בשנה שלאחר מכן.
בשנת 1999 עברה תקופה קשה בחייה האישיים, כשדייוויד סטריקלנד, גם הוא שחקן, איתו החלה לצאת, התאבד.
בין השנים 2001 ל-2003, הייתה מאורסת לשחקן ריצ'רד רוקולו, אותו פגשה במהלך צילומי הסדרה "שניים ועוד אחת".
ת'יסן נחשבה בשנות התשעים לאלילת נוער, החל מתפקידה כקלי קפובסקי בסדרת הטלוויזיה "הצלצול הגואל" ואז כאשר גילמה את הילדה הרעה ואלרי מלון בסדרת הקאלט "בוורלי הילס 90210".
ברגע מתוקשר הופיע ג'סטין ביבר כשהוא לבוש בחולצת טריקו עם תמונה של ת'יסן מ"הצלצול הגואל" בטקס פרסי הווידאו של MuchMusic לשנת 2011, והודה בהערצתו אליה.
שחקן הכדורסל כריס פול גם גילה בפומבי שהוא היה מעריץ של ת'יסן, כששלחה אליו תצלום חתום שלה ליום הולדתו ה-29 בשנת 2014.
+שנהסרטתפקידהערות1993חתן בהפרעהטרייסי1999כביש מהירוילמה פרייסמצאת החמה עד צאת הנשמה 2: כופר הדמיםפאםאהבה גורליתרבקה מליני / ג'ולייט2000לחיות ולמות בהוליוודמרי שטייןחביב הנשיםהאני דה-לונהShriek If You Know What I Did Last Friday the 13thהאגיטה אוסלי2001A Christmas Adventure ...from a Book Called Wisely's Talesויקסןדיבוב2002סוף הוליוודישרון בייטס2008Cyborg Soldierלינדזי רירדון
גם מפיקה בפועל2017אמא אמריקאיתסלסטהפרק: "Dude, Where's My Napkin"2020-2018אלכסה וקייטילורי מנדוזהתפקיד ראשי; 39 פרקים2020הצלצול הגואלקלי קפובסקי מוריס3 פרקיםשרוטיםמנחה10 פרקים
ניצחונותיו הצבאיים הקנו לו את התואר "הטיגריס של מייסור".
טיפו סולטאן היה שליט מוסלמי על אוכלוסייה שברובה הייתה ונותרה הינדית.
הוא פעל בתור פטרון לשימוש בארטילריה רקטית.
הוא שלט בתפקיד סולטאן לאחר ירושת אביו המנוח בשנת 1782, ושלט עד מותו בשדה הקרב נגד הבריטים בשנת 1799. טיפו נודע בתור אחד המצביאים המוצלחים ביותר בהיסטוריה של תת-היבשת ההודית.
פתח' עלי שהאב טיפו נולד ב-20 בנובמבר 1750 בסמוך לפורט דבאנאהאלי.
בנו של הסולטאן חיידר עלי, שליט ממלכת מייסור שהשתרעה על דרום תת-היבשת ההודית בשטחים החופפים למדינות המודרניות של טאמיל נאדו, קרלה, קרנאטקה ואנדרה פרדש.
השושלת המייסורית השלטת הייתה ממוצא מוסלמי אך שלטה על עמים שברובם היו הינדים, הגדול שבהם היה עם הטמילים.
ממלכת מייסור שמרה על יחסים חמים עם ממלכת צרפת גם לאחר נפילת ההשפעה של האחרונה בהודו עקב מלחמת שבע השנים, יחסים חמים אלו התבטאו במסחר בבדים, טקסטיל אך בעיקר נשק מודרני.
טיפו הצעיר למד טקטיקות צבאיות בידי יועצים צבאיים מצרפת.
מאז המאה ה-17 היו השושלות המוסלמיות השליטות הכמעט בלתי-מעורערות של תת-היבשת ההודית; האימפריה המוגולית, סולטנות ביג'פור וממלכת מייסור התפרסו כמעט על כל תת-היבשת.
עם הזמן נחלשה האחיזה המוסלמית על תת-היבשת.
עם התפרקות השפעתה של האימפריה המוגולית לנוכח סדרת משברים, האימפריה המראטהית ההינדית, תחת סדרת מנהיגים מוצלחים כגון הקיסר שיוואג'י וראש הממשלה באג'י ראו הראשון מילאה מחדש חלק נרחב מהחלל הריק שהותירו המוגולים וכבשה שטחים נרחבים מתת היבשת.
המראטהים היו במלחמות מתמשכות נגד המוגולים, אך גם נגד האימפריה הדוראנית, ממלכת מייסור, ועוד.
בשנת 1767 פיקד טיפו על קורפוס פרשים במהלך פלישה לשטחי המראטהים על השליטה בקרנאטקה.
בצעירותו למד טיפו בעיקר על תורת המלחמה אך ידע לדבר באורדו, פרסית, ערבית וקאנדה.
טיפו בנוסף לכך שינן את הפיקה ולמד לרכב על סוסים.
בשנת 1782 נפטר הסולטאן חיידר עלי וטיפו ירש את אביו המנוח בתפקיד הסולטאן של ממלכת מייסור.
טיפו הקים רשתות בנקאיות וחברות פיתוח, בהם גויס הון מהציבור (בדומה לבנקים המזמינים פיקדונות), על בסיסו החזיק המנהל על בסיס שנתי והחזיר מאוחר יותר לאזרחים בריבית.
הוא הקים בתי מסחר למוצרים שנסחרו מממלכת מייסור לרחבי העולם, כולל מקומות כמו קראצ'י, מסקט, בגדאד וקונסטנטינופול.
טיפו העדיף לבצע עסקאות סחר חליפין ללא מזומן משתי סיבות - אחת מהן הייתה ליצור שוק להעלאת החשיבות בסחר חוץ למען הכלכלה המייסורית והסיבה החשובה יותר, הייתה לצמצם את ההסתמכות של הממלכה על היחסים המדיניים עם תת-היבשת ההודית.
הוא הבין כי מסחר במטבע יפגע בשלב מסוים בכוח הקנייה של מייסור עקב השינויים התכופים בערך המטבעות השונות.
טיפו הנהיג סדרת ניצחונות צבאיים נגד המראטהים והסדיר חוזה שלום איתם לפני שפנה להתמודד נגד המאבק בחברת הודו המזרחית הבריטית, איתם הסדיר חוזה שלום בשנת 1784, לאחר המלחמה האנגלו-מייסורית השנייה.
ב־1789 פתח טיפו במלחמת אנגלו-מייסור השלישית כשתקף את בעלת בריתם של הבריטים, ממלכת (ראג'ה) טרוונקור.
מושל הודו צ'ארלס קורנווליס הוביל את המערכה והצליח לכבוש את בנגלורו ובירת מייסור סרינגפאטאם ואילץ את טיפו לחתום על "אמנת סרינגפאטאם" ולוותר על שטחים נרחבים מממלכתו.
הוא נשאר חסר מנוחה ואפשר בחוכמה לשגריריו הדיפלומטים לייצר משא ומתן עם הרפובליקה הצרפתית הראשונה ונתן למידע הזה להתפרסם אצל הבריטים.
מאוחר יותר, במהלך שנת 1799, החלו קשרים בין הממשל המייסורי לבין נפוליאון בונפרטה, שתכנן כיבוש מחודש של תת-היבשת ההודית בידי צרפת דרך פלישתו למצרים ומסעו בארץ ישראל.
בתואנה זו המושל הכללי הבריטי, לורד מורנינגטון, פתח במלחמת אנגלו-מייסור הרביעית.
צבא של פרשים חיילי חברת הודו המזרחית הורכב במדראס בהנהגתו של הגנרל האריס עם תמיכה מהניזאם (קיסר) של היידראבאד, ביחד עם אלו נוסף רגימנט חיל רגלים הבריטי השלושים ושלושה תחת ארתור ולסלי.
בפברואר 1799 הגיעה הפקודה לפלוש למייסור, והמערך הכולל יצא במסע במסגרתו כיסה שטח של שלושים קילומטרים רבועים מדי יום.
התנגדותו הראשונית של טיפו נהדפה והצבא הבריטי התיישב סביב חומותיה של הבירה המייסורית סרינגאפטם המכוסות בתותחים מודרניים.
טיפו שלח מסרים שקראו להסדר יחסים למפקדי האויב בתקווה לעכב את העניינים עד שהמונסון יגיע ויפגע קשות במערך הבריטי, אך הם המשיכו במצור ובארגון סוללות התותחים שלהם.
בבוקרו של 4 במאי, נאמר לטיפו כי האותות הדתיים אינם מועילים.
הוא ניסה לשנות את מזלו בטקסים דתיים אך לשווא.
התקיפה של הפרשים האחרונים וטיפו בראשם יצאה לדרך זמן קצר לאחר השעה אחת.
טיפו עצמו נלחם באומץ אך לכוחותיו לא היה כל סיכוי אל מול הבריטים הצרים.
הוא נפצע וצוותו ניסה להבריח אותו לחיק הטבע, אך הוא מת מפצעיו לפני שהספיקו.
עם רדת הלילה יחידה בריטית מצאה את גופת הסולטאן.
הוא נקבר בהלוויה מכובדת במוזוליאום המשפחתי שלו בעיר.
הידיעה על תבוסתו ומותו של טיפו עוררה התרגשות בממלכה המאוחדת של בריטניה הגדולה ואירלנד ואוצר המטמון שלו סיפק סכומי פרס רבים לקצינים הבכירים הבריטיים.
ארתור ולסלי הועמד בראש הכוחות במייסור ומפקדתו עברה לארמונו של טיפו, בעוד הכס הוענק לחבר שושלת הינדית שקדמה לטיפו ומשפחתו.
שושלת חדשה זאת שהושמה על הכס פעלה בתור ממשלת בובות של הבריטים והניצחון על טיפו אפשר את המשך ההתפשטות של ההשפעה הבריטית ברחבי דרום תת-היבשת.
לטיפו היה יחס מיוחד לטיגריסים עליו הוא קיבל את הכינוי "הטיגריס של מייסור".
הוא בנה פסלים ובובות עץ בצורת טיגריסים וגידל מספר טיגריסים בארמונו.
'הטיגריס של טיפו' היא בובת עץ שטיפו הורה על ייסודה במסגרתה נראה טיגריס בנגלי מכניע חייל בריטי.
טיפו נתפס כמביא בשורת המודרניזציה והתיעוש לצבאו, עוד עם תחילתה של המהפכה התעשייתית.
טיפו היה אסטרטג צבאי ולעיתים מכונה "אומן" ביכולת הנהגתו על ידי הישגיו הרבים לאורך שלטונו.
טיפו הביא בראש ובראשונה לפיתוח של ארטילריה רקטית, אותה החשיב כעתיד של הלוחמה הצבאית.
התותחים שנבנו תחת פיקוחו נועדו לעבור גם את מזגי המונסון ולהצליח לעבור בביצות ובאזורי יערות וג'ונגלים נרחבים.
טיפו מלבד זאת פיתח את חיל הרגלים וחיל הפרשים אך לא הגיע לבנייה נרחבת של הצי המייסורי עקב השליטה וההשפעה המרובה של הצי המלכותי הבריטי ברחבי האוקיינוס ההודי.
טיפו, שנקרא בעצמו על שם הקדוש הסופי טיפו מסטן עוליה, אליו התפללו הוריו לבן ויורש, היה מוסלמי סוני שומר מצוות.
עם זאת, גם נקודות החוזק הפוליטיות שלו וגם הפגיעות שלו הובילו אותו להתבטא בהצהרות פומביות נוגדות.
הוא כינה את הבריטים כ"כופרים "ו"נוצרים חסרי אמונה" שלא התכופפו לשבח את אלוהים כדי להשיג את הרווחים הטריטוריאליים שלהם.
לעומת זאת, הוא היה יותר שקול ומכובד כלפי הצרפתים, בעלי בריתו.
הוא לא היסס להתייחס לניזאם של היידראבאד, עמית מוסלמי שנטש אותו בשעת הצורך שלו ליישר קו עם הבריטים, כחג'אם, התייחסות מעליבה לקאסטה שלו.
לגבי המראטהים, שהתייצבו גם עם הבריטים נגד המייסורים, בחירת העלבון שלו לא הייתה דתית אלא הטלת ספק בתרבותם ובנאמנותם.
במהלך פלישתו של טיפו לקראלה בשנת 1780, במסגרת המלחמה נגד המראטהים, נפגע קשות בית הכנסת מאלה.
"טיפה" הוא שיר שהוקלט על ידי הזמרת-יוצרת הישראלית שירי מימון.
השיר יצא לאור ב-25 באפריל 2021, על ידי חברות התקליטים הליקון מיוזיק, טריולה ופופ ארט, כסינגל שלא מתוך אלבום וכסינגל הראשון של מימון בשנת 2021 (האחרון היה "בוא אל החגיגה" שהוציאה בשנת 2020).
השיר הגיע למקום השלישי במצעד הרשמי של מדיה פורסט.
השיר נכתב על ידי איתי שמעוני ושירי מימון והופק על ידי ינון יהל.
בסמוך להוצאת השיר, הצהירה מימון כי: "היום, כשאני בת 40 אוטוטו, מרגיש לי הכי שלם ומדויק לחזור להתחלה ולעשות מה שתמיד רציתי ולא יכולתי והעזתי" והוסיפה ש-"Live & Party (המופע) זו אני - מאז ועד היום, ועכשיו אני מזמינה אתכם להצטרף למסיבה שלי".
במסגרת הוצאת השיר התראיינה מימון למספר גופי תקשורת, תוך שדיברה עליו ועל המופע שהעלתה במקביל.
הלחן של פזמון השיר מבוסס על הלהיט הברזילאי "Tic, Tic Tac" של להקת קרפיצ'ו משנת 1996.
הווידאו קליפ הרשמי של השיר פורסם ב-25 באפריל 2021, ביום יציאתו של "טיפה" כסינגל.
בתחילת הקליפ ניתן לראות את מימון עומדת באמצע אולם ספורט, כשרקדניות מקיפות אותו.
ישנן סצנות שצולמו בלילה, בעוד שחלקן צולמו בשחור-לבן.
בסוף הקליפ, רוקדות כולן בתוך בריכת שחייה ריקה.
נכון ליולי 2021, מונה הצפיות של הקליפ עומד על כ-1.7 מיליון צפיות.
מדינהתאריך יציאהפורמטחברת תקליטיםמקורעולם25 באפריל 2021הזרמת מוזיקה • הורדה דיגיטליתהליקון • טריולה • פופ ארט
צ'ן דזה-טונג (בסינית: 陈梓童; נולדה ב-30 באוקטובר 1989), המוכרת בשם הבמה טיפה צ'ן (Tifa Chen), היא זמרת סינית.
צ'ן נולדה ב-30 באוקטובר 1989 למשפחה צבאית בנאנג'ינג, ג'יאנגסו.
היא התחלה לעסוק במוזיקה כאשר הייתה בחטיבת הביניים.
היא למדה הפקה מוזיקלית באקדמיה למוזיקה עכשווית בייג'ינג .
ב-2009, היא השתתפה בעונה הרביעית של תוכנית הטלוויזיה Super Girl .
ב-2011, לאחר שהיא למדה שנתיים באקדמיה למוזיקה, היא הוחתמה על ידי סוכנות קוריאנית, והחליטה לנשור מהאקדמיה למשך שנתיים.
ב-2013, היא הוחתמה אצל סטון מיוזיק אנטרטיינמנט , ועברה הכשרה מקצועית תחת חברת התקליטים.
באותה שנה, היא השתתפה בתוכנית הריאליטי הסינית, Super Star China .
ב-11 ביוני 2014, היא הוציאה את המיני-אלבום הראשון שלה, Last Shot.
בהמשך השנה, היא השתתפה בתוכנית הטלוויזיה הקוריאנית, אם קאונטדאון.
ב-2015, היא השתתפה בעונה הרביעית של The Voice of China .
היא הגיעה עד לגמר תחת השופט ג'אי צ'ו , והגיעה למקום השני.
ב-16 בדצמבר 2016, נודע כי היא השתתפה בסרט Blood of Youth.
ב-23 במרץ 2018, נודע כי היא השתתפה בסרט Pacific Rim 2.
ביולי 2018, היא התאחרה בתוכנית הטלוויזיה הסינית, The Rap of China .
ב-12 בדצמבר 2019, היא התארחה בסינגל "Billboard" של המפיק המוזיקלי הבריטי, ג'ונאס בלו.
ב-20 בדצמבר 2019, היא הוציאה את אלבום האולפן הראשון שלה, Tifa Chen Zi Tong.
ב-2021, היא השתתפה בעונה השנייה תוכנית הריאליטי הסיני, Sisters Who Make Waves .
שנהפרסקטגוריהעבודה מועמדתתוצאה2015NetEase People with Attitude Ceremonyהזמרת העולה הטובה ביותרעצמה2016פסטיבל המוזיקה הסיני העולמי בקינגסונגאמן עולה2017פרסי ניו סאונד אסמבלינג נאמברהזמרת העולה הטובה ביותרסינגל השנה"Guanyin Pavilion"2018פסטיבל הפופ השנתיאמן עולהעצמההפסטיבל המוזיקלי המזרחי של הבילבורד
טיפול אורתודונטי מוקדם הוא טיפול אורתודונטי המוחל בשלב המשנן הנשיר או המעורב המוקדם.
טיפול שמותחל במשנן הנשיר או המעורב המוקדם שמטרתו לאפשר שינוי מרחבי בתהליכי הגדילה הדנטלית והסקלטלית, על מנת לאפשר, במקרים רבים, את בקיעת כל השיניים הקבועות.
מטרתו המוצהרת של הטיפול המוקדם היא ליירט, או למנוע, או להקטין או לתקן ליקויי סגר, ובמקרים מסוימים אף לבטל ולהפחית את הצורך בטיפול נוסף בעתיד, או לקצר משמעותית את משך הטיפול הנוסף אם יהיה בו צורך.
קיים קונצנזוס לגבי כך שברוב המקרים כן יהיה צורך בטיפול נוסף לאחר בקיעת השיניים הקבועות.
הנטייה כיום היא לטפל מוקדם ככל הניתן, אך במקרים רבים, אין לכך מספיק ביסוס בספרות המדעית.
Rozene הראה כי בקבוצת המחקר שהוא בדק, 100% מהפציינטים הצעירים המגיעים למרפאה מתחילים בטיפול מוקדם במטרה "ללכוד" אותם, ומרביתם עוברים גם את שלב הטיפול הרגיל, ולעיתים משכו אינו מתקצר.
מתרפאים רבים ובני משפחותיהם, מלינים על משך הטיפול, מאחר שהם חשים שבסופו של דבר, איחוד שני הטיפולים, גורם לתחושה שמדובר בטיפול אחד ארוך מאוד.
בסקר שערך המגזין המקצועי JCO נמצא כי שליש מכל הילדים בארצות הברית מטופלים בשני שלבים.
אולם, נטען כי ניתן לטפל ב-90% מהילדים בהצלחה בפאזה המאוחרת בלבד, בתקופת המשנן המעורב המאוחר (עת כל השיניים למעט טוחנות נשירות שניות כבר נשרו).
מאחורי הטענה הזו עומדת הגישה, שרק יתרונות מעטים קימים לטיפול מוקדם.
את הטיפול המוקדם יש ליעד ל-5-10% מהמטופלים בשלב המשנן המעורב המוקדם, עקב סגר צלבי אמיתי או תפקודי (פונקציונלי) עם גלישה של הלסת התחתונה לאחד הצדדים, ובמקרים שבהם הלסת התחתונה נמצאת קדמית לעליונה.
מקרים נוספים הם מתן פתרון לצפיפות רבה בעיקר בלסת העליונה, שמונעים בקיעה סדירה של החותכות.
יש להשתדל שלא לטפל בשליטה על הרגלים (רצוי להפנות לגורמים מקצועיים כמו קלינאי/ות תקשורת, שומרי מקום (להפנות לרופאי שיניים לילדים) או יישור קל של החותכות למטרות אסתטיקה.
טיפול בלסת תחתונה (מנדיבולה) קטנה, או אחורית, ביחס ללסת העליונה
הדיון לא סובב סביב השאלה האם ניתן לתקן יחסי טוחנות Cl II (בהם הטוחנות העליונות נמצאות בעמדה קדמית יחסית לטוחנות התחתונות ) בגילאים שונים.
לכך, כבר קיימות הוכחות רבות שהדבר אפשרי.
השאלה הנשאלת היא האם טיפול מוקדם שבדרך כלל ילווה בשלב נוסף של טיפול יביא לתוצאות טובות יותר מאשר טיפול קונבנציונלי המתחיל במשנן הקבוע ובמידה ואכן נמצא יתרון לטיפול המוקדם, האם הוא עולה במשקלו על החיסרון הנובע מההכבדה הטיפולית והכלכלית על המטופל בטיפול בשני שלבים?
טיפול בתקופת המשנן המעורב המאוחר, וגם בשלב המשנן הקבוע בגיל צעיר יחסית, 12-14, יאפשר לפחות ל-90% מהילדים הגעה לתוצאה טובה, ללא צורך בהתערבות מוקדמת.
Tulloch בדק האם טיפול מוקדם מקצר את השלב השני של הטיפול ומצא כי בתום השלב השני (המאוחר) של הטיפול לא היה הבדל בין הקבוצות ולא נותר כל יתרון לילדים אשר טופלו בטיפול המוקדם.
משך הטיפול בסמכים (מכשור קבוע) היה זהה בשתי הקבוצות.
בנוסף, לא נמצא כל הבדל בצורך בעקירות או בהמשך טיפול כירורגי.
לסיכום, באופן כללי, להוציא מקרים המצוינים למעלה, לא נמצא כל יתרון לטיפול מוקדם ולכן טיפול בשני שלבים נחשב פחות יעיל, ואף יותר יקר.
חשיבות הטיפול המוקדם למניעת חבלות בחותכות עליונות
ישנם מספר גורמים אפשריים לחבלה (טראומה) של החותכות העליונות: פרוקלינציה גדולה (הטייה קדימה) של החותכות, פרוטרוזיה (מיקום קדמי) של הלסת העליונה, שפתיים שאינן מכסות את החותכות העליונות וסגר עובר אופקי הגדול מ-6 מ"מ.
כאשר השוו את שכיחות החבלות בילדים שעברו טיפול מוקדם עם ילדים שהטיפול שלהם נדחה עד למשנן הקבוע, לא נמצא הבדל משמעותי.
ככל הנראה רוב החבלות מתרחשות סמוך לבקיעת החותכות הקבועות ולכן ייתכן ורק טיפול מיד לאחר בקיעתן (בגיל 6 שנים לערך) עשוי להיות יעיל, אולם גם נושא זה הוא קונטרוורסיאלי.
עיקר הטיפול במקרים בהם הלסת התחתונה קדמית ללסת העליונה (Cl III) מכוון לשינוי כיוון הגדילה (growth modification) בגיל הצעיר.
כאשר הפערים בין הלסתות אינם גדולים, ניתן לבצע בעת הטיפול קומפנסציות דנטאליות, כלומר, להטות את החותכות העליונות קדימה, ואת החותכות התחתונות לאחור, על מנת לקבל יחסים תקינים פיזיולוגית, אך לא בהכרח שיחסים אלו יהיו אסתטיים.
כשהאלטרנטיבה היחידה העומדת לרשות המטפל היא האורתוכירורגיה – ניתוח לסת או לסתות שמקדימה לו בדרך כלל הכנה אורתודונטית.
במרבית המקרים, הגורם לעמדה ההפוכה של הלסתות הוא מיקום אחורי או חוסר גדילה של הלסת העליונה קדימה ולכן הטיפול מכוון להעברת הלסת העליונה למנח קדמי יותר.
הלסת העליונה, המחוברת לעצמות הגולגולת באמצעות סוטורות, מגיבה בדרך כלל טוב לשימוש במסכת פנים, וניתן לעיתים לראות שינויים של מספר מ"מ בהעברתה קדימה.
במטה-אנליזה שביצע Kim נכללו 14 מאמרים שבחנו את הטיפול בעזרת משיכה של המקסילה.
מבחינת כלל המאמרים נמצא כי הטיפול אכן מביא לשינויים סקלטליים (בעמדת הלסתות) ודנטליים (בעמדת השיניים).
המקסילה זזה קדימה ומטה תוך כדי רוטציה קדמית קלה של המישור הפלטינלי.
החותכות העליונות עברו הטיה קדימה (פרוקלינציה) עקב תנועה מזיאלית של כל המשנן העליון, השיניים האחוריות העליונות עברו בקיעה (אקסטרוזיה) קלה ועקב כך הלסת התחתונה (המנדיבולה) עברה רוטציה אחורית שגרמה לשיפור היחסים הסגיטליים בין הלסתות ויצירת סגר עובר קדמי (OVER JET) חיובי, אך במקביל התקבלה הגדלה של אורך שליש הפנים התחתון.
שימוש בסנטרון מקובל בארצות המזרח שבהם התופעה של אי התאמת לסתות שכיחה פי כמה מאשר בעולם המערבי ובישראל.
סנטרון, אם השימוש בו הוא על פי ההנחיות – הרכבה של כמעט 24 שעות ביממה לתקופה ארוכה מאוד, לעיתים למספר שנים, כיוון את גדילת הלסת התחתונה מטה ואחורה תוך כדי גרימת הטיה אחורה (רטרוקלינציה) של החותכות התחתונות.
יש לציין שבמרבית המקרים אין שיתוף פעולה נאות, ותוצאות בשימוש בסנטרון מאכזבות.
בעת קידום הלסת העליונה בעזרת מסכת פנים, נמצא יתרון ברור לביצוע בו-זמני של הרחבת הלסת.
בזכות הרחבת הלסת במקביל למשיכת הלסת העליונה קדימה בעזרת מסכת הפנים, התקצר משך הטיפול והתוצאות שהתקבלו הושגו בזכות שינויים אורתופדיים (קידום הלסת) ופחות בעזרת שינויים דנטליים (משיכת השיניים והטייתן קדימה).
השינויים היו משמעותיים יותר כל עוד חלה גדילה.
השפעת הטיפול טובה יותר בגיל צעיר מ-10, אם כי ההבדלים בין קבוצות הגילאים לא מאד גדולים אולם הוריאביליות האינדיבידואלית רבה.
רוב המחקרים לא מצאו הבדל בין בנים ובנות.
מספר גורמים יכולים להשפיע על יעילות קידום הלסת - סוג המכשיר, תזמון הטיפול, משך השימוש במכשירים, עוצמת המשיכה, כיוון המשיכה, אתר הפעלת הכוח, שיתוף פעולה מצד המטופל, פוטנציאל גדילה מועדף ותגובה ביולוגית טובה – כל אלו יכולים לשפר את התוצאות.
כאשר השוו את השפעת מסכת הפנים לפני ואחרי גיל 8 (במשנן המעורב) נמצא כי בשתי הקבוצות, הושגו הישגים משמעותיים, ביחס לתקופה שבה לא נעשה טיפול.
בשתי הקבוצות התיקון נבע בעיקרו מתנועה קדימה של המקסילה ורוטציה מנדיבולרית אחורית.
לתיקון הסגר העובר האופקי, היה גם מרכיב סקלטלי וגם מרכיב דנטלי.
השינויים במהלך תקופת הטיפול היו מאוד דומים בשתי הקבוצות.
ניתן להסיק מכך כי תגובה סקלטלית זהה צפויה בשתי תקופות הטיפול.
בקבוצה המבוגרת התקבלה יותר הבקעה (אקסטרוזיה) של המולר העליון וכן עלייה גדולה יותר בגובה פנים תחתון.
טיפול מוקדם לפיזור צפיפות בינונית בקשת התחתונה
במרבית הילדים, בזמן המשנן המעורב ההתחלתי, למרות הופעת צפיפות, כלל לא עולה צורך בעקירות לצורך פיזור הצפיפות.
כאשר קיימת צפיפות בינונית במשנן הנשיר, פעמים רבות ניתן לפזר אותה בזכות ניצול – Leeway space (E space ) - המקום המתפנה על ידי החלפת ה-E על ידי החמישית הקטנה ממנה.
פעולה זאת ניתן לבצע בקלות בשלב המשנן המעורב המאוחר ולכן במקרים אלו כלל אין יתרון בטיפול מוקדם.
בתקופת המשנן המעורב ניתן לנצל את הרווח השארי ( leeway space ) אשר נותר מהחלפת הטוחנת הנשירה השנייה במלתעה, לצורך השגת מקום והתרת צפיפות קדמית תחתונה.
מחקרים מצאו כי בהחלפת השיניים הנשירות בקבועות יתפנו כ-4.8 מ"מ בשני הצדדים יחד.
אולם, בכדי לנצלם ולשמור על אורך הקשת יש למנוע מהשישית התחתונה (טוחנת ראשונה קבועה) לבצע את תנועתה הטבעית ולנדוד קדימה תוך שהיא תופסת את המרווח השארי.
מחקר בו השתתפו 107 ילדים עם צפיפות קדמית תחתונה מצא כי בזכות מניעת תנועה קדימה של הטוחנת הראשונה, צפיפות החותכות פחתה ב– 105 מתוך 107 הנבדקים.
ב-60% מ-107 הילדים התקבל מקום מספק בכדי להתיר את הצפיפות בחותכות.
שליטה במיקום הטוחנת הראשונה (מניעת התנועה קדימה) ניתן להשיג בעזרת שימוש במכשירים כדוגמת קשת לינגואלית או בעזרת התחלת טיפול והדבקה של סמכים על כל הקשת התחתונה בטרם נשרו הטוחנות הנשירות השניות.
סגר צלבי אחורי וסטייה פונקציונלית
סגר צלבי (Cross Bite, XB) אחורי יכול להופיע כחד או דו צדדי במשנן הנשיר, מעורב או קבוע.
שכיחות הסגר הצלבי במשנן הנשיר והמעורב נע בין 7-23%, כשפעמים רבות יותר יופיע בצד אחד בלבד.
ניתן לחלק את הסגר הצלבי האחורי ללינגואלי (הפונה לכיוון הלשון) ולבוקאלי (הפונה לכיוון הלחי).
XB לינגואלי אחורי הוא המצב השכיח ביותר ומתקיים כאשר התלולית הבוקאלית של השיניים העליונות, ממוקמת בסגירה, לינגואלית לתלולית הבוקאלית של השיניים התחתונות.
זאת בניגוד למצב התקין בו התלולית הבוקאלית של השיניים העליונות ממוקמת בוקאלית לתלולית הבוקאלית של השיניים התחתונות.
XB בוקאלי אחורי מתקבל כאשר התלולית הלינגואלית של השיניים העליונות ממוקמת בוקאלית לתלוליות הבוקאלית של השיניים התחתונות.
מצב זה מכונה גם סגר מספריים (scissor bite).
סגר צלבי אחורי לינגואלי הוא תוצאה של חוסר התפתחות מספק של המקסילה (הלסת העליונה) במימד הטרנסברסלי (לרוחב).
ב-8-45% מהמקרים, יעבור סגר צלבי המופיע במשנן הנשיר או המעורב המוקדם תיקון ספונטני.
פעמים רבות, היצרות הלסת העליונה מלווה בסטייה פונקציונלית של הלסת התחתונה (סטייה שהיא תוצאה של הפעלה לא סימטרית של מערכת השרירים ושל המפרק) שמטרתה לאפשר סגירה נוחה יותר של השיניים.
הסטיה הפונקציונלית של הלסת התחתונה עלולה לגרום לתהליכי שחלוף ובניית עצם לא סימטריים - רימודלינג אדפטיבי - של מפרק הלסת (temporo-mandibular joint) אשר בהמשך יגרום להפרעות במפרק וגדילה אסימטרית של הלסת התחתונה.
לעומת זאת, סטייה שתטופל במשנן המעורב המוקדם תביא לשיפור באסימטריה.
אבחון סגר צלבי וסטייה פונקציונלית מתבסס על בדיקת הפנים מלפנים (חזית) - לרוב ניתן להבחין בסטייה של הסנטר מקו אמצע של הפנים.
כשאין סטייה או אסימטריה סקלטאלית, לרוב הסגר הצלבי נגרם כתוצאה מליקויים במיקום הטרנסברסלי של השיניים.
בעזרת מודלים של השיניים (מודלים ווירטואליים או מודלי גבס) ניתן להחליט האם הפער הוא ממקור דנטאלי (הטיית שיניים) או סקלטאלי (עקב גדילת העצמות).
כאשר הסגר הצלבי מאובחן במשנן הנשיר, מומלץ לתקן את הסטייה על ידי השחזה סלקטיבית סיגרית, ולדחות את הטיפול עד למשנן המעורב המוקדם.
דווח על אחוז כישלונות גבוה בשיטת ההשחזה הסלקטיבית (30-50%), מסיבות שונות, ולכן קיימת גם אפשרות להשתמש במכשירים שונים לצורך הרחבה.
שת"פ בעייתי יגרום לתוצאה לא מוצלחת ורילפס שיצריך טיפול במשנן המעורב ו/או הקבוע.
יש מקרים שגם טיפול מושלם בכל גיל, לא יימנע את הופעת הסגר הצלבי בהמשך, דבר הקשור ככל הנראה לפעילות שרירי הפנים והמאסטר.
עם בקיעת השישיות (טוחנות קבועות ראשונות) ניתן להעריך טוב יותר את היחסים הטרנסברסלים (הרוחביים).
בשלב זה נותר די זמן לגרום לשינויי גדילה רצויים.
במטופלים שטופלו במשנן המעורב המוקדם בהצלחה ניתן לצפות לשיפור משמעותי באסימטריה של מיקום הלסת התחתונה.
ללא קשר ללסת אשר גרמה לבעיה, לסת עליונה צרה או לסת תחתונה רחבה, בכל מקרה, הטיפול בבעיה מבוסס על הרחבת הלסת העליונה, מאחר שלא הוכח שניתן לשנות את רוחב הלסת התחתונה (להוציא ניתוחים מורכבים בגיל מבוגר).
Hyrax הוא המכשיר השכיח ביותר לטיפול בהיצרות הלסת העליונה.
הכוח הראשוני יגרום להטיה וטרנסלציה של הטוחנות העליונות, כשמהירות הפעלת הבורג תעבור את מהירות תנועת השורשים, הכוח יגדל דרמטית עד שהסוטורה (mid-palatal suture) תיפתח וההרחבה הגרמית –שלדית תתחיל ותיווסף להרחבה הדנטאלית.
ההפרדה יכולה להיות סימטרית או אסימטרית, כתלות בקשיחות העצם.
ככלל, במטופלים צעירים נדרש פחות כוח על מנת לפתוח את הסוטורה המיד-פלאטינאלית.
ג'סיקה ווינילקו הידועה יותר בשם הבמה שלה, טיפאני סטרטון היא מפתחת גוף, מתעמלת ומתאבקת אמריקאית, המופיעה בארגון ההיאבקות WWE בתוכנית סמאקדאון.
סטרטון היא פעם אחת אלופת הנשים של NXT.
ג'סיקה ווינילקו נולדה ב-1 במאי 1999. היא סיימה את לימודיה באוניברסיטת סנט קת'רין במינסוטה בשנת 2019 ואף הייתה מתעמלת במשך מספר שנים.
ב-30 באוגוסט 2021, ווינילקו הייתה האישה היחידה שהוכרזה במחזור הגיוס של ארגון ה-WWE אשר נשלח למתחם ה-WWE Performance Center.
במהלך הקלטות התוכנית 205 לייב ב-16 בנובמבר, היא ערכה את קרב הבכורה שלה תחת שם הבמה טיפאני סטרטון, כאשר היא גברה על אמארי מילר.
הקרב שודר בטלוויזיה שלושה ימים מאוחר יותר.
לאחר סדרת קטעי וידאו בהן דמותה הוצגה כ"בת מפונקת לאבא מיליונר", היא ערכה את קרב הבכורה שלה במותג NXT ב-28 בדצמבר 2021, כשניצחה את פלון הנלי.
לאחר מכן, היא הייתה מעורבת בפיוד עם סאראי, כשכל אחת מהן השיגה ניצחון אחד על השנייה.
הפיוד ביניהן הסתיים ב-19 באפריל 2022, כשהיא זו שיצאה עם ידה על העליונה בקרב המכריע.
ב-26 במאי, סטרטון הוצגה כמשתתפת בטורניר הפריצה של מחלקת הנשים, כשהחליפה את ניקיטה ליונס לאחר שהאחרונה נפצעה לאחר ניצחונה בסיבוב הראשון.
סטרטון, שהמשיכה את דרכה בטורניר, הגיעה עד לשלב הגמר, כשבדרך גברה על פלון הנלי.
לעומת זאת, היא נוצחה בגמר על ידי רוקסן פרז.
לאחר סיום הטורניר, היא פתחה בפיוד עם וונדי צ'ו, כשגברה עליה בפרק הספיישל המסיבה האמריקאית הגדולה, שנערך ב-5 ביולי, אך הפסידה לה בקרב חוזר מסוג ללא חוקים, שהתקיים ב-23 באוגוסט.
לאחר תקופת היעדרות בשל פציעה, שדווחה באוקטובר, היא שבה למרקע ב-10 בינואר 2023 בפרק הספיישל NXT: New Year's Evil, כשהציגה גישה חיובית לדמות הילדה העשירה.
בקרב החזרה שלה היא נחלה הצלחה כאשר ניצחה את אינדי הארטוול ב-24 בינואר בפרק של התוכנית NXT.
לאחר שניצחה פעם נוספת את הארטוול, סטרטון העפילה לקרב הסולם על אליפות הנשים של NXT, שהתקיים באירוע NXT Stand & Deliver.
באירוע זה, שנערך ב-1 באפריל, היא כשלה בניסיונה לזכות בתואר בקרב שבסופו הארטוול זכתה בחגורת האליפות.
בחודש מאי, סטרטון השתתפה בטורניר בן שמונה משתתפות, שבו היא ניצחה את ג'יג'י דולין ברבע הגמר, רוקסן פרז בחצי הגמר ולירה ואלקיריה בגמר, שהתקיים באירוע באטלגראונד ב-28 במאי; כתוצאה מכך, היא זכתה באליפות הנשים של NXT, אליפות ראשונה בקריירה שלה.
ב-27 ביוני במסגרת השבוע השני של פרקי הספיישל Gold Rush, סטרטון רשמה הגנה מוצלחת ראשונה על התואר מול נציגת Chase University, תיה הייל.
במהלך הקרב בין השתיים, הייל הכניעה את סטרטון, לעומת זאת, דעתו של השופט הוסחה על ידי דרו גולאק, דבר שאיפשר לסטרטון לנצח לבסוף בקרב.
נסיבות המקרה הובילו להגנה נוספת על התואר בין השתיים ב-30 ביולי באירוע המסיבה האמריקאית הגדולה במסגרת קרב הכנעות, שבו סטרטון הייתה שוב בצד המנצח, זאת לאחר שאנדרה צ'ייס מקבוצתה זרק מגבת אל תוך הזירה בזמן שסטרטון ביצעה מהלך הכנעה על הייל, דבר שהוביל להפסקת הקרב ולהענקת הניצחון לזכות האלופה.
ב-12 בספטמבר בפרק של התוכנית NXT, היא הפסידה את חגורת האליפות לבקי לינץ', הפסד שקטע תקופת כהונה של 107 ימים מצידה של סטרטון.
היא כשלה בניסיונה לזכות בחזרה בתואר מלינץ' במסגרת קרב חוקי אקסטרים באירוע ללא רחמים ב-30 בספטמבר.
באירוע NXT Deadline, שנערך ב-7 בדצמבר, היא השתתפה באתגר האיירון סורבייבר, קרב אשר נועד לקבוע את הטוענת לכתר לאליפות הנשים של NXT, שבו בלייר דבנפורט ניצחה.
בפרק הספיישל New Year's Evil, שנערך ב-2 בינואר 2024, סטרטון הפסידה לפאלון הנלי בקרב מסוג "עובדת חווה או משרתת ליום אחד", וכתוצאה מכך נאלצה לעבוד בחווה של הנלי במשך יום אחד בשבוע שלאחר מכן, מה שהתברר כהופעתה האחרונה של סטרטון במותג של NXT.
באירוע הרויאל ראמבל, שנערך ב-27 בינואר, היא השתתפה בקרב הרויאל ראמבל המסורתי, כשנכנסה לקרב כמספר ה-29, הספיקה להדיח את רוקסן פרז לפני שהודחה על ידי המנצחת בקרב, ביילי.
אלופת הנשים של ה-WWE (2024–היום)
ב-2 בפברואר בפרק של התוכנית סמאקדאון, סטרטון חתמה רשמית במותג סמאקדאון.
כעבור שבועיים, היא ניצחה את זלינה וגה ובכך העפילה לקרב תא ההדחות באירוע תא ההדחות.
באירוע זה, שנערך ב-24 בפברואר, היא הדיחה את נעמי לפני שהודחה על ידי ליב מורגן.
באירוע באקלאש צרפת, שנערך ב-4 במאי, היא לא הצליחה לזכות באליפות הנשים של ה-WWE מביילי בקרב משולש אשר כלל בנוסף את נעמי.
לאחר מכן, היא יצרה ברית עם מלכת הזירה ואלופת הנשים של ה-WWE, ניה ג'קס.
ב-6 ביולי במסגרת האירוע כסף בבנק, סטרטון ניצחה בקרב סולם כסף בבנק.
באירוע סדרת ההישרדות:WarGames, שנערך ב-30 בנובמבר, סטרטון השתתפה בקרב ה-WarGames הראשון שלה לצד ג'קס, מורגן, ראקל רודריגז וקנדיס לאריי, שבו קבוצתה הפסידה לנעמי, ביילי, ביאנקה בלאייר, ריאה ריפלי ואיאו סקיי.
ב-3 בינואר 2025 בפרק של התוכנית סמאקדאון, לאחר שסייעה לניה ג'קס להגן על תוארה מול נעמי, היא בגדה בג'קס ובקנדיס לאריי, פדתה את מזוודת כסף בבנק שלה על ג'קס וזכתה באליפות הנשים של ה-WWE.
שבועיים לאחר מכן, היא רשמה הגנה ראשונה מוצלחת על התואר מול ביילי.
ב-14 בפברואר בפרק של התוכנית סמאקדאון, סטרטון הגנה על התואר מול ג'קס בקרב שהסתיים בניצחון סטרטון כתוצאה מפסילה לאחר התערבות של לאריי.
לאחר הקרב, סטרטון הותקפה על ידי זוכת הרויאל ראמבל, שארלוט פלייר, שאיתגרה אותה לקרב על אליפות הנשים של ה-WWE ברסלמניה 41, צעד זה הפך את דמותה של סטרטון לדמות טובה לראשונה בקריירה שלה.
באירוע תא ההדחות: טורונטו, שנערך ב-1 במרץ, סטרטון וטריש סטרטוס ניצחו בקרב זוגות את ג'קס ולאריי.
בלילה הראשון של רסלמניה 41, שנערך ב-19 באפריל, סטרטון גברה על פלייר ושמרה על התואר.
לאחר מכן, היא רשמה הגנה מוצלחת על תוארה מול ג'קס ב-16 במאי בפרק של התוכנית סמאקדאון ושוב בקרב מי שעומדת אחרונה ב-27 ביוני, קרבות שחתמו את הפיוד ביניהן.
באירוע אבולושן, שנערך ב-13 ביולי, סטרטון הצליחה לשמור על התואר מול סטרטוס.
בלילה הראשון של סאמרסלאם, שנערך ב-2 באוגוסט, סטרטון הגנה בהצלחה על התואר מול ג'ייד קרגיל.
אליפות הנשים של WWE (פעם אחת)
מחזיקת מזוודת "כסף בבנק" (2024)
טורניר אליפות הנשים של NXT (2023)
טיפול באור על-סגול או פוטותרפיה על-סגול הוא טיפול בפסוריאזיס, הפרעת עור אטופית, ויטיליגו ומחלות עור אחרות.
ישנם שני טיפולים עיקריים: UVB שהוא הנפוץ ביותר ו-PUVA.
ישנם ארבעה סוגי מנורות UVB לפי פליטת אורך גל:
PUVA פירושו UVA + פסוראלן, הוא טיפול באור על-סגול למחלות עור רבות כמו ויטיליגו, גרב, פסוריאזיס, מחלת השתל נגד המאכסן, mycosis fungoides, parapsoriasis, לימפומת תא T תוך שימוש בהשפעות הרגישות של התרכובת.
הטיפול מורכב מהקרנה של העור באור העל-סגול UVA ממנורת פלואורסצנט או מנורות LED.
מיטות שיזוף משמשות גם הן לטיפול דרמטולוגי במצבי עור קוסמטיים (כגון פסוריאזיס, אקנה, אקזמה וויטיליגו) וגם במכוני שיזוף מקורים לשיזוף קוסמטי.
משטרי טיפול טיפוסיים כוללים חשיפה קצרה לקרני UVB 3 עד 5 פעמים בשבוע בבית חולים או במרפאה, וייתכן שיידרשו פגישות חוזרות לפני שניתן יהיה להבחין בתוצאות.
כמעט כל המצבים המגיבים לאור UVB הם בעיות כרוניות, ולכן נדרש טיפול מתמשך כדי להגיב לבעיות אלו.
מערכות UVB ביתיות הן פתרונות נפוצים למי שמצבו מגיב לטיפול.
מערכות ביתיות מאפשרות למטופלים לטפל בעצמם כל יומיים (משטר הטיפול האידיאלי עבור רובם) ללא הנסיעות התכופות והיקרות למשרד/מרפאה ובחזרה, בעיקר כאשר השטח הדרוש לטיפול הוא קטן ומחיר המנורה נמוך.
תופעות הלוואי עשויות לכלול גירוד ואדמומיות בעור עקב חשיפה ל-UVB ואולי גם כוויות שמש, אם המטופלים אינם ממזערים את החשיפה לקרני UV טבעיות במהלך ימי הטיפול.
קטרקט עלול להתפתח לעיתים קרובות אם העיניים אינן מוגנות מחשיפה לאור UV.
נכון להיום, אין קשר בין עלייה בסיכון של חולה לסרטן העור לבין שימוש נכון בפוטותרפיה מסוג UVB פס צר.
"שימוש נכון" מוגדר בדרך כלל כהגעה ל"מינון תת-אריתמי" (SED), הכמות המקסימלית של UVB שהעור של המטופל יכול לקבל מבלי להישרף.
ניתן לטפל בגידולים פטרייתיים מסוימים מתחת לציפורן הרגליים באמצעות אורך גל ספציפי של UV המוקרן מ-LED בעוצמה גבוהה (דיודה פולטת אור) ויכולים להיות בטוחים יותר מתרופות סיסטמיות מסורתיות.
טיפול PUVA הוא טיפול באור על-סגול למחלות עור: ויטיליגו, גרב, פסוריאזיס, מחלת השתל נגד המאכסן, Mycosis fungoides, פראפסוריאזיס רובד גדול, ולימפומת עור של תאי T, תוך שימוש בהשפעות הרגישות של התרופה פסוראלן.
את הפסוראלן מורחים או לוקחים דרך הפה, כדי לגרום לרגישות העור, ורק אז חושפים את העור ל-UVA.
טיפול פוטודינמי הוא השימוש הכללי בתרכובות לא רעילות רגישות לאור הנחשפות לאור באופן סלקטיבי, ולאחר מכן הן הופכות לרעילות לתאים ממאירים ממוקדים וחולים אחרים.
ובכל זאת, טיפול PUVA מסווג לעיתים קרובות כטכניקה נפרדת מטיפול פוטודינמי.
פסוראלן הוא חומר שהופך את העור לרגיש יותר לאור על-סגולי (UV).
פסוראלן הוא מוטגן, רעלן פוטוטוקסי ופוטוקרצינוגני שפוגע בדנ"א וברקמות ועלול לגרום לבני אדם האוכלים אותו רגישות קיצונית לאור השמש.
הוא חומר המצוי בצמחים באופן טבעי ומיוצר גם באופן סינתטי.
פסורלאנים נלקחים ככדורים (מערכתית) או שניתן למרוח ישירות על העור, על ידי השריית העור בתמיסה המכילה את הפסורלאנים.
הם מאפשרים לאנרגיית UVA להיות יעילה במינונים נמוכים יותר.
בשילוב עם חשיפה ל-UVA בטיפול PUVA, פסורלאנים יעילים מאוד בניקוי פסוריאזיס וויטיליגו.
במקרה של ויטיליגו, הם פועלים על ידי הגברת הרגישות של המלנוציטים, התאים המייצרים צבע עור, לאור UVA.
למלנוציטים יש חיישנים המזהים אור UV ומפעילים ייצור של צבע עור חום.
צבע זה מגן על הגוף מפני ההשפעות המזיקות של האור UV.
זה יכול גם להיות מחובר לתגובה החיסונית של העור.
מנורות LED PUVA מעניקות אור חזק הרבה יותר בהשוואה למנורות פלואורסצנט.
זה מקצר את זמן הטיפול, הופך את הטיפול ליעיל יותר ומאפשר שימוש בפסוראלן חלש יותר.
בדרך כלל, מינון ה-UVA גדל באיטיות, החל מ-10 שניות ועולה ב-10 שניות כל יום, עד שהעור הופך מעט ורוד.
כשהעור מעט ורוד זמן הטיפול צריך להישאר יציב.
כדי לצמצם את מספר הטיפולים, חלק מהמרפאות בודקות את העור לפני הטיפולים, על ידי חשיפת שטח קטן מעור המטופל ל-UVA, לאחר בליעת פסוראלן.
מינון ה-UVA שמייצר אדמומיות 12 שעות מאוחר יותר, הנקרא המינון הפוטוטוקסי המינימלי (MPD), או מינון אריתמה מינימלי (MED) הופך למינון ההתחלתי לטיפול.
כנגד, טיפול UVB בפס צר
לפחות עבור ויטיליגו, פוטותרפיה ננומטרית צרת-פס על-סגול B (UVB) נמצאת כיום בשימוש נפוץ יותר מ-PUVA, מכיוון שהיא אינה מצריכה שימוש בפסוראלן.
כמו ב-PUVA, הטיפול מתבצע 2 עד 3 פעמים בשבוע במרפאה או כל יום בבית, ואין צורך להשתמש בפסורלן.
המלנין הוא פיגמנט כהה של העור והמלנוציטים מייצרים אותו.
המלנוציטים מייצרים מלנין כאשר הקולטנים שלהם מזהים אור UV.
מטרת המלנין היא לחסום האור UV, כך שלא יגרום נזק לתאי הגוף שמתחת לעור.
עבור כתמים קטנים של ויטיליגו, ניתן להשתמש בפסוראלן בטיפות, מיושם רק על הכתמים.
לשיטה זו אין תופעות לוואי מאחר שכמות החומר נמוכה מאוד.
עבור שטח גדול יותר, הפסוראלן נלקח ככדור, והכמות גבוהה (10 מ"ג).
חלק מהחולים חווים בחילות וגירודים לאחר בליעת תרכובת הפסוראלן.
עבור חולים אלה טיפול באמבט PUVA עשוי להיות אופציה טובה.
שימוש ארוך טווח בטיפול PUVA עם גלולה, נקשר לשיעורים גבוהים יותר של סרטן העור.
במצרים בסביבות שנת 2000 לפני הספירה, המיץ של האמיתה גדולה נמרח על כתמי ויטיליגו ולאחר מכן עודדו את החולים לשכב בשמש.
במאה ה-13 טופל ויטיליגו באמצעות תמיסת דבש ואבקת זרעים של צמח בשם "אטריל", שהיה בשפע בעמק הנילוס.
majus, המכיל כמויות משמעותיות הן של ברגאפטן (Bergapten) והן של מטוקסאלן (Methoxsalen), שתי נגזרות של פסוראלן הידועות בהשפעות הפוטוסנסיטציה שלהן.
בשנות ה-40, עבד אל-מונם אל מופטי מבית הספר לרפואה של אוניברסיטת קהיר השתמש ב-methoxsalen גבישי (8-methoxypsoralen, הנקרא גם xanthotoxin) ואחריו חשיפה לאור השמש לטיפול בוויטיליגו.
זה התחיל את הפיתוח של טיפול ה-PUVA מודרני לטיפול בוויטיליגו, פסוריאזיס ומחלות אחרות של העור.
במחשוב ותכנות מחשבים, טיפול בחריגות הוא מנגנון המזהה, מתריע ומגיב לאירועים חריגים המתרחשים בזמן ריצת התכנית, משבשים את פעולתה התקינה ודורשים טיפול מיוחד המקודד מראש לטיפול במקרים כאלו.
מנגנון הטיפול בחריגים עשוי להיות משולב בשפת התכנות או במערכת ההפעלה או בחומרת המחשב.
מנגנון הטיפול בחריגות מאפשר הפרדה בין קוד העוסק בביצוע היישום שלצורך ביצועו נכתבה התוכנית, לבין קוד שתפקידו לטפל במקרים חריגים ושגיאות מערכת.
מטרתו העיקרית של טיפול בחריגות היא להפריד בין קוד הליבה של היישום, העוסק בביצוע המשימות לשמן נכתבה התוכנית, לבין קוד הטיפול בשגיאות ומקרים חריגים.
הפרדה זו תורמת לקריאות הקוד ולתחזוקתו.
בעת כתיבת תוכנה ייתכנו סוגי שגיאות שונים.
שגיאות עלולות לגרום בעיה בזמן ההידור (כגון שימוש לא תקני בתחביר השפה) או בזמן הריצה.
מנגנון הטיפול בחריגות לא נועד לטפל בשגיאות הידור אלא בשגיאות ריצה בלבד.
שגיאות לוגיות – אלגוריתמים שגויים לוגית, הגורמים לקבלת תוצאות לא רצויות בזמן ריצת התוכנית.
מקורן של שגיאות אלו בטעות לוגית של המתכנת.
שגיאות שמקורן בקלט שגוי – לדוגמה, כאשר הקלט עבור המחלק (בפעולת חילוק בין שלמים) הוא אפס, תיגרם שגיאה כיוון שחלוקה באפס אינה חוקית.
שגיאות מערכת – מתרחשות כאשר מערכת ההפעלה אינה יכולה למלא אחר בקשת התוכנית והיא מכשילה את ביצועה של פקודה.
לדוגמה, ניסיון להקצות זיכרון כאשר לא נותר מקום פנוי בזיכרון המחשב יגרום לשגיאה.
כאשר מתרחשות שגיאות שמקורן במערכת ההפעלה, מערכת ההפעלה שולחת התראות באמצעות הספריות הסטנדרטיות של המהדר.
שגיאות חומרה – נגרמות בחומרת המחשב, למשל שינוי סיבית בעקבות קפיצה במתח החשמל.
רבות משגיאות זמן הריצה ניתן למנוע בשלב ניפוי השגיאות (Debugging).
במקרה כזה ניתן לתקן את הקוד הפגום ולהדרו מחדש.
סוג נוסף של שגיאות הוא כזה שניתן לצפותו מראש אך לא ניתן למנוע אותו, והטיפול בו ייעשה בזמן ריצה של התוכנית.
טיפול בחריגות מאפשר לטפל בשגיאות הנוצרות בזמן ריצה.
שלושה אזורים בקוד מעורבים בטיפול בחריגות:
הקטע בו עלולה להתרחש התקלה – תפקידו לזרוק (Throw) הודעת חריגה המתריעה ומדווחת לתוכנית שהפעילה אותו, על התרחשות תקלה ועל מהותה של התקלה.
הקטע הקורא – זהו קטע מוגן, המנסה (Try) להפעיל את הקוד, שבו ישנו חשש שיזרקו חריגות, והיודע כיצד לטפל בהן (או בחלקן).
במקרה שמתקבלת הודעת חריגה שנזרקה, ביצוע הקוד שבקטע המוגן מופסק מיידית והטיפול בחריגה מופנה לקטע הקוד המטפל בחריגה.
הקטע המטפל בחריגה – בו נלכדת (Catch) הודעת החריגה שנזרקה ומופעל קטע הקוד לטיפול בחריגה.
בשפות מסוימות, ניתן ליצור קטע מסיים לטיפול בחריגות.
קטע זה ממוקם לאחר קטעי ה-Try וה-Catch והוא יבוצע תמיד, בלא תלות בתהליך שקדם לו.
קטע זה יטפל לדוגמה בשחרור זיכרון ובסגירת התחברויות.
בחלק משפות התכנות ניתן לקנן בלוקי try ו־catch, ניתן גם להגדיר משפטי catch מרובים עבור משפט try אחד כדי שייטפלו בסוגי חריגות שונים.
בשפות מסוימות ניתן לבצע טיפול חלקי בשגיאה, ולאחר מכן לזרוק אותה שוב, להמשך טיפול.
כאשר מתעוררת חריגה מתבצע חיפוש במחסנית הקריאות אחר פונקציה שבה קטע Catch שילכוד את החריגה שהתעוררה ויטפל בה.
החיפוש אחר קטע ה־Catch מתחיל בפונקציה שבראש המחסנית ומחפש כלפי מטה.
אם נמצא קטע Catch שילכוד את החריגה, התוכנית עוברת לביצוע הקוד שבו.
אם לא נמצאה פונקציה שתטפל בחריגה, התוכנית מסתיימת.
חסרונו של מנגנון ניהול הטיפול בחריגות הוא בפגיעה בביצועי התוכנית, לפיכך נהוג להשתמש בו רק במקרים שבהם יעילות התוכנית לא תיפגע באופן משמעותי כתוצאה מכך.
אף על פי שמנגנון זה מהווה בעצם שיטת בקרת זרימה אלטרנטיבית, וניתן להשתמש בו למטרות אחרות (כגון יציאה מלולאה אינסופית) לא מומלץ להשתמש בו שלא לצורך טיפול בשגיאות למעט במקרים חריגים.
הפרדת דאגות: מאפשרת הפרדה ברורה בין לוגיקת היישום לבין לוגיקת הטיפול בשגיאות, משפרת את קריאות הקוד ומקללת על תחזוקתו.
חוסן התוכנית: מאפשרת לתוכנית להתמודד עם מצבים בלתי צפויים ולהמשיך לפעול במקום לקרוס.
מרכוז טיפול בשגיאות: במקום לפזר בדיקות שגיאה בכל מקום בקוד, ניתן לרכז את הטיפול בחריגות בבלוקים ייעודיים.
שחרור משאבים מובטח: בלוק ה-"Finally" מבטיח שמשאבים חיוניים ישוחררו, גם אם אירעה חריגה.
פגיעה בביצועים: טיפול בחריגות עלול להוסיף תקורה (Overhead) ולהשפיע על ביצועי התוכנית, במיוחד כאשר חריגות נזרקות ונלכדות בתדירות גבוהה.
לכן, מומלץ להשתמש בו רק במקרים שבהם יעילות התוכנית לא תיפגע באופן משמעותי.
שימוש לרעה כבקרת זרימה: למרות שמנגנון זה מהווה סוג של בקרת זרימה חלופית (לדוגמה, יציאה מלולאה אינסופית), לא מומלץ להשתמש בו למטרות אלו אלא אם כן מדובר במקרים חריגים במיוחד, שכן זה עלול לפגוע בקריאות הקוד.
מנגנון הטיפול בחריגות פותח לאחר הצגת שפת C++ והתקבל מאוחר יותר על ידי ה-ANSI.
המהדר של בורלנד תומך בטיפול בחריגות, החל מגרסה 4.0 המשתמשת בספריית המחלקות 2OWL.3. גרסאות מוקדמות של סביבת הפיתוח Visual C++ אפשרו טיפול חלקי בחריגות באמצעות פקודות מאקרו.
לאחר מכן אפשרה סביבת הפיתוח Visual Studio.NET טיפול מלא בחריגות.
טיפול בחריגות בשפות תכנות שונות
הטיפול בחריגות נתמך בשפות תכנות שונות.
מנגנון הטיפול בחריגות מאפשר לזרוק חריגה אף מפונקציה בונה שאין לה ערך מוחזר.
קיימת בעיה בזריקת חריגה מהפונקציה הבונה, או בשימוש בתוך הפונקציה הבונה בפונקציות שעשויות לזרוק חריגה, כיוון שישנם הקשרים בהם לא ניתן לטפל בחריגה כזאת - לדוגמה, בעת אתחול משתנים גלובליים.
במקרה של יציאה מבלוק Try עקב התרחשות חריגה, הפונקציות המפרקות של האובייקטים נקראות וזיכרון האובייקטים משתחרר.
באופן זה נוצר קוד בטוח יותר.
בשפות אלו, תכונת הפולימורפיזם מאפשרת ללכוד בבלוק ה־Catch אובייקט מכל מחלקת שגיאה שנזרק, באמצעות התייחסות/מצביע למחלקת השגיאות הראשית ולהפעיל באמצעות התייחסות זו את הפונקציה הווירטואלית של המחלקה המוצבעת בפועל.
אם בשפה קיימת ספריית מחלקות לטיפול בחריגות, ניתן להגדיר מחלקה יורשת מהן, המותאמת לצורכי תוכנית כלשהי.
טיפול בעזרת בעלי-חיים או זואותרפיה, הוא שיטה בפסיכותרפיה, המסתייעת בבעלי-חיים, לרוב חיית מחמד, כדי לשפר את תפקודו הפיזי, החברתי, הרגשי או הקוגניטיבי של האדם.
טיפול זה נעזר בבעלי חיים אשר עברו הכשרה או נמצאו בעלי אופי מתאים, כאשר תפקידו של המטפל בתהליך הוא לכוון את המטופל להתבוננות פנימית, מודעות ופיתוח תובנה.
הגישה מבוססת על מפגשים בין מטופל לבין איש מקצוע כאשר הגורם המתווך הוא בעל החיים.
הבחירה בבעלי חיים ככלי טיפולי נובעת מכך שהקשר הנוצר בינם לבין המטופל איננו מצריך שימוש במילים על מנת ליצור קרבה.
זהו יתרון לאנשים הסובלים מבעיות תקשורת או שפה.
בעל החיים נמצא במצב אקטיבי בו הוא יוצר את המגע והקשר עם המטופל ומקבל אותו ללא תנאי, דבר המעניק למטופל תחושת ביטחון אישי ואמון בקשר.
בנוסף המטופל לומד לתקשר עם בעל החיים לא בשפה המילולית אלא באמצעות שפת גוף מה שמשפר את הביטחון והאמון.
כל אלה מסייעים למטופל לבטא צדדים רגישים, מסורים ואוהבים שייתכן ולא היו מודעים לקיומם.
שלוש דרכי ההתערבות המקובלות הן
1. תצפית של המטופל בבעלי החיים ללא פעילות פיזית כדוגמת הסתכלות על כלוב ארנבונים ולמידה של מאפייני חייהם.
2. אינטראקציה עם בעלי החיים בליווי ותיווך של איש הטיפול.
3. פעילות המסתייעת בבעלי חיים המאופיינת בפעילות להעשרה ולהעצמת רווחתו של המטופל.
טיפול באמצעות בעלי חיים תועד לראשונה בשנת 1792 בבית מחסה ביורק שבבריטניה.
הצוות הטיפולי השתמש בבעלי חיים כאמצעי לוויסות ולשליטה על התנהגויות אגרסיביות אצל המטופלים (Hines & Bustad 1984).
התחום התפתח ונחשף לראשונה כמתודת טיפול בסדרת מאמרים של לוינסון ומלון (Pet-oriented Psychotherapy 1969/1997).
בשנת 1980 נוסד הארגון הרב תחומי לחקר הקשר בין בעלי חיים ובני אדם Delta Society, אשר מטרתו היא "שיפור בריאות האדם באמצעות חיות שירות ותרפיה".
החברה יצרה תוכנית להכשרת מטפלים ומכשירה גם את בעלי החיים.
הטיפול הוא תמיד אישי, של מטפל אחד עם בעל חיים אחד מול מטופל אחד.
המטפל של חברת דלתא מגיע עם בעל חיים אל המטופל בביתו, לבית חולים בו הוא מאושפז, או למוסד שיקומי (גנדלמן, וסרמן, שפירו-פבלובסקי, 2013).
לאחר הקמתו פרסם הארגון בשנת 1999 את הסטנדרטים המקצועיים להכשרה ולעיסוק בתחום.
במסגרת זו הוכרו שתי שיטות טיפול: האחת, טיפול הנעזר בבעלי חיים, AAT-Animal Assited Terapy, ואילו השני, פעילות הנעזרת בבעלי חיים, AAA-Animal Assisted Activity (גנדלמן, וסרמן, שפירו-פבלובסקי, 2013).
בינואר 1996 הוקם פרויקט "חיות וחברה" על ידי פרופ' יוסף טרקל ושני דורון מהמחלקה לזואולוגיה באוניברסיטת תל אביב.
הפרויקט עוסק בהיבטים שונים של יחסי הגומלין בין אנשים ובעלי חיים: תרומת בעלי חיים לבריאותו הפיזית והנפשית של האדם, טיפול באוכלוסיות חריגות בעזרת בעלי חיים ועוד.
בשנת 2007 נוסד בישראל האיגוד הישראלי מ.ר.ח.ב לטיפול רגשי בעזרת בעלי חיים, עמותה מקצועית המאגדת מטפלים הנעזרים בבעלי חיים לצורך טיפול רגשי.
החברים בו עוסקים באבחון, טיפול, שיקום, ייעוץ, הדרכה ומחקר בתחום הטיפול הרגשי, בילדים, מתבגרים ומבוגרים.
מעמדם המקצועי של חברי העמותה מתבסס על לימודי התחום במוסד אקדמי מוכר, קבלת הדרכה מקצועית והתנהלות אתית הולמת.
טיפול באמצעות בעלי חיים, מתאים לאוכלוסיות בגילאים שונים: ילדים, מתבגרים, מבוגרים וקשישים.
שיטת טיפול זו מתאימה גם לטיפול בבני-אדם בעלי קשיים פיזיים, נפשיים, רגשיים והתנהגותיים, כגון הפרעות קשב והיפראקטיביות, להפרעות חברתיות, לקשיי תקשורת, לאנשים בתקופות שיקום, שיתוק מוחין, נכויות, טראומה וכדומה.
טיפול זה גם מתאים לאנשים בעלי צרכים מיוחדים כגון בעלי פיגור שכלי, ליקויי למידה וליקויים סנסו-מוטוריים, וכן לנוער במצוקה, אנשים החווים פוסט- טראומה או הפרעות חרדה ודיכאון, אנשים בעלי הפרעות רגשיות ואסירים בבתי הסוהר.
מחקרים מראים כי עבור קשישים, העבודה עם בעלי חיים מסייעת לשיפור הרווחה האישית.
טיפול בעזרת בעלי חיים יכול לסייע לאנשים על הרצף האוטיסטי ולהקל עליהם את התקשורת עם סביבה חברתית.
קשר בין בעלי החיים והאדם
הקשר בין בעלי החיים לבין בני האדם הוכח כי הוא קיים מראשית ההיסטוריה האנושית.
הוכחות לכך נמצאו בציורי קיר ופסיפסים המעידים על כך כי האנושות נהנתה מחברתם של בעלי החיים (גילוץ, 2010).
קיימת סימביוזה בין האדם לבין בעלי חיים שונים.
מערכת היחסים המורכבת בין האדם לבעלי חיים באה לידי ביטוי הן ביחסי גומלין מקריים והן בהקשר הטיפולי.
לבעלי החיים יש יכולת להגביר את הרווחה הרגשית והפיזית של האדם.
חשיפה לבעל חיים ידידותי מעודדת שחרור של אנדורפינים שמעניקים תחושת רווחה ומעודדים את פעילות מערכת החיסון.
היחסים עם בעלי-החיים אפשרו גילוי רגשות גם בזמנים, או בקהילות בהם לא היה מקובל להפגין רגשות מול אדם אחר.
מערכת היחסים עם בעל-החיים מאפשרת למטופל לחוש אוהב ונאהב, ולהפיג תחושת בדידות.
הקשר עם בעל החיים מעודד אצל המטופל קבלת אחריות ומעלה את הערך העצמי שלו, וכתוצאה מכך גם את הביטחון העצמי.
מסיבות אלה קיימת עדיפות לאימוץ בעלי-חיים בצורה מסודרת.
טיפול בעזרת בעלי חיים שונה מאינטראקציות יום יומיות ושגרתיות של האדם עם בעלי חיים.
שיטת הטיפול משתנה בהתאם למטרות הטיפוליות אליהם מכוון הטיפול, כאשר הטיפול הוא שילוב של מטפל, מטופל וחיה המתאימה לטיפול.
בעקבות כך, קיימים סוגים שונים של טיפולים, כגון: טיפול סביל, פעיל, והאנשה.
הטיפול יכול להתבצע הן באופן פרטני והן בקבוצות.
שתי שיטות הטיפולים העיקריות הן רכיבה טיפולית על סוסים, אשר מטרתה לסייע לילדים בעלי הפרעות חרדה להתגבר על הפחד ולרכוש שליטה וביטחון על הסוס וע"י כך ליצור אמון הדדי ביניהם.
לטיפול יש גם השפעה פיזיולוגית המתבטאת בכך שהמטופל צריך לשלוט בסוס, ותוך כדי רכיבה הוא מתרגל את חיזוק חגורת הכתפיים והמוטוריקה העדינה, שחשובה במיוחד לילדים נכים.
עצם הישיבה בפיסוק על הסוס משפיעה באופן פסיבי על הרגליים כיוון שהישיבה בפיסוק שונה מתנוחת הישיבה בכיסא גלגלים.
בפן הרגשי, למטופלים עם מוגבלויות פיזיות כגון קשיים בהליכה, מעניקה הרכיבה תחושת התקדמות עצמאית ושליטה בתנועה.
בנוסף, טיפול ישיר בעזרת בעלי החיים כגון בפינת חי, מטרתו לאפשר יצירת קשר עם הסביבה ולימוד של התנהלות הדדית לצד בעלי החיים, מתוך כוונה שבהמשך תגרום ליצירת קשרים בין אישיים עם בני אדם.
בתהליך טיפול השלכתי, "משליך" המטופל חלקים משמעותיים מעולמו הפנימי על בעל החיים.
זהו אחד התהליכים המרכזיים שעליהם מושתת הטיפול בעזרת בעלי חיים.
בתהליך זה מזהה המטפל את בעיותיו הרגשיות של המטופל באמצעות דיבור על רגשותיו של בעל החיים, ואת צרכיו כאשר הוא מטפל בבעל החיים: מאכיל, מנקה את מרחב המחיה שלו, מטפח אותו וכדומה.
דרך זו מעניקה למטופל חוויית הצלחה בהתמודדות מול הקשיים שהביא עמו לטיפול.
בשל חוסר יכולתם של בעלי-החיים לדבר, הם משמשים קרקע פורייה להשלכה ובכך מקדמים את התהליך הטיפולי בהתמודדות עם הפנמויות שונות של כל אדם.
טיפול בעזרת בעלי חיים מאפשר למטפל להיעזר בבעלי-חיים כדי ליצור קשר נפשי בין המטופל לבעל-החיים.
הנוכחות של החיה, ההתנהגות הספונטנית שלה והאינטראקציה שהיא מאפשרת מזמנות אפשרויות ויתרונות שלא ניתן להשיג בלעדיה.
בכך בעל החיים מאפשר למטפל להגיע, לכוון ולעזור למטופל בבעיות או במצוקות השונות המטרידות אותו.
בעלי-החיים יכולים להעניק אהבה וסובלנות ללא תנאי, הם בעלי מגע והתנהגות שונה, שמאפשרת למטופל לפעול בחופשיות ובכך מספקים סביבה שבה יכולים רגשות מודחקים ובלתי מודעים לעלות על פני השטח.
לחיבור בין המטופל לחיה קיימים יתרונות חשובים: העלאת האגו בקרב המטופל, יצירת אמפתיה ומוטיבציה, תחושות אחריות כלפי החיה וכבוד אליה, יכולת קבלה, נתינה, דאגה, שייכות ושיפור מצב הרוח של המטופל.
לדוגמה, בעלי חיים נתנו לחולים מרותקים למיטה, רצון לקום מהמיטה.
בנוסף לכך, ניתן לראות כי כאשר נתנו למטופלים את האפשרות להחזיק את החיות, מצב רוחם השתפר והפחד והבדידות נשכחו.
ברמה הפיזית- הוכח כי קשר עם בעלי חיים, מפחית לחץ דם, מרגיע דופק מואץ ומשפר תופעות פיזיות נוספות, המעידות על לחץ.
בתחום הלימודי - מטופלים אשר טופלו בתרפיה זו, דיווחו על הפחתה בסימפטומים הנוגעים לבעיות קשב וריכוז.
טיפול בילדים בעזרת בעלי-חיים מבוסס על קשר רגשי בין המטפל לילד, בין המטפל לבעל החיים, בין הילד לבעל החיים ובין בעלי החיים לבין עצמם.
הילד יכול להיות משתתף פעיל בכל שלב, או צופה בלבד.
האינטראקציה עם בעל החיים היא רק חלק מהתהליך הטיפולי ב-AAT.
המרכיב העיקרי הוא הליווי והכוונה של הילד על ידי המטפל, תוך תיווך של המטפל בין הילד לבעל החיים, ובין הילד לתהליכיו הפנימיים, המובילים להתבוננות, מודעות ותובנה.
נוכחות בעל החיים היא הכלי, אך ההתמקדות היא במטופל.
באמצעות AAT עובד המטפל עם המטופל על סוגיות קוגניטיביות, חברתיות, התנהגותיות ורגשיות, במטרה לחולל שינוי ולקדם התפתחות רגשית בריאה (פריש פלס 2008).
על המטפל להתאים את החיה לסוג הטיפול, ולהתחשב בהעדפותיו של המטופל.
בעלי החיים נבחרים בהתאם לטיפול, בדרך כלל משתמשים בחיות מאולפות או מורגלות לאדם כמו: ארנבונים, שרקנים, חולדות, גרבילים, אוגרים, תורים, תוכים, תרנגולים, כלבים, חתולים ודולפינים.
בעל החיים נבחר בהתאם לתכונותיו ולצורכי המטופל.
המאפיינים המשותפים של בעלי החיים בתרפיה זו הם יכולתם בזירוז החלמה ממחלות קשות והשפעתם החיובית על המטופל.
יחסם של בעלי החיים כלפי בני האדם מתאפיין בחוסר שיפוטיות.
חיות מחמד גדולות כגון כלבים וחתולים מתאפיינים ביכולתם להביע אהבה, חיבה וידידות ובכך מעודדות פיתוח מערכת יחסים ואמפתיה עם המטופל.
בעלי חיים גדולים יותר כגון סוסים וחמורים מתאימים למטרת חיזוק שרירי הגוף תוך כדי רכיבה.
בנוסף, הסוס מדמה את ההתנהגות האנושית, ולכן ממחיש בהתנהגותו את חוויותיהם הרגשיות של המטופלים ואת הדינמיקה הקבוצתית.
חיות מחמד קטנות כגון שרקנים, עכברים ותוכים מפתחות אמפתיה ואחריות בעקבות הטיפול העדין והמסור שהן דורשות.
החיות המטפלות בתרפיה זו, נבחרות בזכות אופיין הנוח, ועוברות הכשרה בסדרת אימונים, הכוללים מיתון והשהיית דחפים ופיתוח יכולות התקשרות עם האדם.
יש אדם שיתאים לו טיפול מעודן ומרגיע ויש מי שיתאים לו טיפול תנועתי רחב.
כל השיקולים הם אינדיבידואליים, תלויי מצב נפשי, רגשי ופיזי של המטופל.
קיימות גישות המאפשרות לילד להסתובב בפינת החי ולבחור את החיה הרצויה לו.
קיימות גישות אחרות שטוענות כי זה תפקידו של המטפל, ועליו לבחור את החיה המתאימה לטיפול ולצורכי המטופל.
אם המטופל לא מסתדר עם החיה שנבחרה, יש להחליף לחיה אחרת.
יש חוות שמתמחות בסוג אחד של בעלי חיים כמו חוות-סוסים טיפוליות, ויש חוות המכילות מגוון רחב של בעלי-חיים, ומאפשרות בחירה.
כדי להפיק את התוצאות המיטביות מטיפול בעזרת בעלי חיים, יש להתאים באופן אישי את יחסי הגומלין בין האדם לחיה על פי המאפיינים הפסיכו-חברתיים של כל מטופל.
הטיפול נעשה במסגרות של פינות-חי, פינות-ליטוף, בטיפול פרטני עם בעל-חיים יחיד, או בחוות-רכיבה, בריכות-שחיה עם יונקים ימיים וכיוצא בזה.
רוב בעלי-החיים המעורבים בטיפול שייכים למחלקת היונקים והעופות בטבע.
מחלקות אלו מתאפיינות בתקשורת מפותחת.
טיפולים אלה נעשים בחדר סגור או בחוץ, המיקום משתנה בהתאם למטרות הטיפול.
כאשר הטיפולים מתבצעים בחדר סגור, נעזרים בחיות קטנות.
מגוון הפעילויות האופייני לטיפול בעזרת בעלי החיים כולל ליטוף, רכיבה, חליבה, משחק, התבוננות, דיבור, הליכה, זחילה, חיבוק, אחיזה, האכלה, ניקוי, ועוד.
גם הפעילויות הפשוטות ביותר, יוצרות קשרים גופניים, רגשיים ושכליים עם החיות, ולכן מעוררות את האדם כולו לפעולה.
חווה טיפולית איכותית מאופיינת בצוות מקצועי, ברמות בטיחות וניקיון גבוהות ונגישות טובה למקום ולחיות.
המסגרת הטיפולית צריכה לשמור על זכויות בעלי חיים, רווחתם, ולהימנע מצער בעלי חיים על פי חוק ההגנה על בעלי החיים.
נוכחות בעלי חיים במסגרת הטיפולית תורמת לפיתוח הקשר בין מטפל למטופל.
היא אף מסייעת בהעלאת הביטחון העצמי של המטופל בכך שהמטופל נתפש בעיני החיה כ"כל יכול".
בעל החיים אינו רואה את מגבלותיו של המטופל ולא שופט אותו.
הוא מקנה למטופל תחושה של קבלה, אמון, רגיעה ונחמה.
באמצעות בעלי החיים ילדים יכולים להתנסות בהבעת בגרות ושליטה בסיטואציות מגוונות, להביע אחריות על האחר ולהעלות רגשות ותגובות שאינן נשפטות.